 Tan iyo intii Somaliland ka goosatay Soomaaliya, waxa Somaliland la bilowday warbaahin madax bannaan, waxaana si weyn ugu ammaanayaa madaxweynihii hore ee Maxamed Xaaji Ibraahim Cigaal oo isagu fahansanaa doorka warbaahinta u leedahay dawladnimadda, inkastoo marar badan isku dhaceen warbaahinta haddana ma dhicin in xarun warbaahin la iska xidho way dhacday in wakhtiyo kala duwan tifaftirayaal la xidhay waana baniaadan wariyuhu wuu khaldanaan karaa ama waa lagu gafi karaa, laakiin marna muu samayn inta taariikhda aan ka hayo inuu xarun dhan xidho ama albaabada u laabo bal wuxuu isku dayi jiray in warbaahinta madax bannaan intuu u yeedho si xor ah suaalo loo weydiiyo, intaan ogahay wuxuu ahaa nin aad u akhriyi jirin jaraaidka oo mararka qaarkood maqaalada isaga ku socda ka soo jawaabi jiray, haddii aad aragto madaxweyne warbaahinta la socda waxa uu la socda marxalada kala duwan ee dadkiisa oo maalin walba waxa la baahiyaa waa dhibaato dalka ka taagan oo loo gudbinayo ciddii wax ka qaban lahayd oo ah xukuumada marka jirta. 